CELEX: 52009PC0493
Language: da
Date: 2009-09-22
Title: Forslag til Rådets forordning om ændring af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i Rusland

Vigtig juridisk meddelelse

|

52009PC0493

Forslag til Rådets forordning om ændring af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i Rusland  /* KOM/2009/0493 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 22.9.2009KOM(2009) 493 endeligForslag tilRÅDETS FORORDNINGom ændring af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i RuslandBEGRUNDELSE1) Baggrunden for forslaget |Begrundelse og formål Forslaget vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 21. december 2005 ("grundforordningen"), i proceduren vedrørende importen af ammoniumnitrat med oprindelse i bl.a. Rusland. |Generel baggrund Dette forslag er fremsat som led i gennemførelsen af en dom afsagt af De Europæiske Fællesskabers Ret i Første Instans om gyldigheden af en rådsforordning, der er vedtaget i henhold til grundforordningen, og som var resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen. |Gældende bestemmelser på det område, som forslaget vedrører Rådets forordning (EF) nr. 661/2008[1] af 8. juli 2008 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, og en delvis interimsundersøgelse i henhold til artikel 11, stk. 3, i forordning (EF) nr. 384/96. |Overensstemmelse med andre EU-politikker og -mål Ikke relevant. |2) Høring af interesserede parter og konsekvensanalyse |Høring af interesserede parter |Der har ikke været behov for høring af interesserede parter. |Ekspertbistand |Der har ikke været behov for ekspertbistand. |Konsekvensanalyse Dette forslag er fremsat som følge af gennemførelsen af dommen afsagt af De Europæiske Fællesskabers Ret i Første Instans i sag T-348/05 og af gennemførelsen af grundforordningen. Grundforordningen foreskriver ikke en analyse af de generelle konsekvenser, men indeholder en udtømmende liste over de forhold, der skal evalueres. |3) Forslagets retlige aspekter |Resumé af forslaget Ved forordning (EF) nr. 658/2002 indførte Rådet en endelig antidumpingtold på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. Som følge af en anmodning fra klageren blev der gennemført en interimsundersøgelse af varedækningen, som førte til en ændring i form af Rådets forordning (EF) nr. 945/2005 om indførelse af en endelig antidumpingtold på importen af gødninger i fast form med oprindelse i Rusland med indhold af ammoniumnitrat på over 80 vægtprocent. Efter en anmodning om en udløbsundersøgelse i medfør af grundforordningens artikel 11, stk. 2, indførte Rådet ved forordning (EF) nr. 661/2008 antidumpingtold på importen af ammoniumnitrat med oprindelse i Rusland i en periode på yderligere fem år. Den 14. september 2005 anmodede eksportøren JSC Kirovo-Chepetsky Khimichesky Kombinat Retten i Første Instans om annullering af Rådets forordning (EF) nr. 945/2005, som udvidede foranstaltningernes anvendelsesområde. Ansøgeren anførte, at Rådet ikke kunne udvide foranstaltningerne til at gælde for en vare, som er forskellig fra den pågældende vare. Den 10. september 2008 annullerede De Europæiske Fællesskabers Ret i Første Instans forordning (EF) nr. 945/2005 (sag T-348/05). I lyset af ovenstående bør den antidumpingtold, der er blevet betalt på importen fra JSC Kirovo-Chepetsky Khimichesky Kombinat til Det Europæiske Fællesskab af ammoniumnitrat i medfør af Rådets forordning (EF) nr. 945/2005 og Rådets forordning (EF) nr. 661/2008, i begge tilfælde med undtagelse af told på import af varer henhørende under KN-kode 3102 30 90 og 3102 40 90, som udgjorde den oprindelige varedækning, ophæves. Det foreslås derfor, at Rådet vedtager vedlagte forslag til forordning, som skal offentliggøres i Den Europæiske Unions Tidende så hurtigt som muligt. |Retsgrundlag Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005, særlig artikel 11, stk. 4. |Subsidiaritetsprincippet Forslaget hører under Fællesskabets enekompetence. Subsidiaritetsprincippet anvendes derfor ikke. |Proportionalitetsprincippet Forslaget er i overensstemmelse med proportionalitetsprincippet af følgende årsager: |Foranstaltningens form er beskrevet i grundforordningen og giver ikke mulighed for nationale beslutninger. |Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |Reguleringsmiddel/reguleringsform |Foreslået reguleringsmiddel: Rådsforordning. |Andre midler ville ikke være hensigtsmæssige, fordi det drejer sig om en ændring af en rådsforordning. |4) Budgetmæssige virkninger |Forslaget har ingen konsekvenser for Fællesskabets budget. |Forslag tilRÅDETS FORORDNINGom ændring af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i RuslandRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[2] ("grundforordningen"), særlig artikel 9, stk. 4,under henvisning til forslag forelagt af Kommissionen efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) Ved forordning (EF) nr. 658/2002[3] indførte Rådet en endelig antidumpingtold på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. På grundlag af en anmodning fra EF-erhvervsgrenen blev der efterfølgende gennemført en interimsundersøgelse af varedækningen, og ved forordning (EF) nr. 945/2005[4] blev der indført en endelig antidumpingtold på importen af gødninger i fast form med indhold af ammoniumnitrat på over 80 vægtprocent, som i øjeblikket tariferes under KN-kode 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 og ex 3105 90 91, og med oprindelse i Rusland.(2) Efter en anmodning om en udløbsundersøgelse i medfør af grundforordningens artikel 11, stk. 2, bekræftede Rådet ved forordning (EF) nr. 661/2008[5] antidumpingtolden på importen af ammoniumnitrat med oprindelse i Rusland.B . PROCEDURE VED RETTEN I FØRSTE INSTANS(3) Den 14. september 2005 indgav JSC Kirovo-Chepetsky Khimichesky Kombinat, et selskab stiftet i henhold til russisk lovgivning, annulationssøgsmål til Rettens Justitskontor vedrørende Rådets forordning (EF) nr. 945/2005.(4) Den 10. september 2008 annullerede De Europæiske Fællesskabers Ret i Første Instans Rådets forordning (EF) nr. 945/2005 af 21. juni 2005 (sag T-348/05).C. ÆNDRING AF FORANSTALTNINGERNE(5) I lyset af ovenstående bør antidumpingforanstaltningerne vedrørende importen af ammoniumnitrat med oprindelse i Rusland, med undtagelse af foranstaltningerne vedrørende importen af varer henhørende under KN-kode 3102 30 90 og 3102 40 90, fremstillet og eksporteret af JSC Kirovo-Chepetsky Khimichesky Kombinat ophæves med tilbagevirkende kraft fra ikrafttrædelsesdatoen for Rådets forordning (EF) nr. 661/2008.(6) Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser —UDSTEDT FØLGENDE FORORDNING:Artikel 11. Litra b) i artikel 2, stk. 2, i Rådets forordning (EF) nr. 661/2008 bliver til litra c).2. Efter litra a) indsættes følgende i artikel 2, stk. 2, i Rådets forordning (EF) nr. 661/2008:"b) For varer fremstillet af JSC Kirovo-Chepetsky Khimichesky Kombinat (Taric-tillægskode A999):Varebeskrivelse | KN-kode | Taric-kode | Fast toldbeløb (EUR pr. ton) |- Ammoniumnitrat, ikke i vandig opløsning | 3102 30 90 | - | 47,07 |- Blandinger af ammoniumnitrat med calciumcarbonat eller andre uorganiske stoffer uden gødningsværdi med indhold af nitrogen på over 28 vægtprocent | 3102 40 90 | - | 47,07 |For varer nævnt i artikel 2, stk. 1, fremstillet af JSC Kirovo-Chepetsky Khimichesky Kombinat, som ikke er nævnt i tabellen ovenfor, betales der ikke antidumpingtold."Artikel 2Der ydes godtgørelse af eller fritagelse for den endelige antidumpingtold, der er blevet betalt på importen fra JSC Kirovo-Chepetsky Khimichesky Kombinat til Det Europæiske Fællesskab af den pågældende vare i medfør af Rådets forordning (EF) nr. 661/2008, med undtagelse af told på import af varer henhørende under KN-kode 3102 30 90 og 3102 40 90. Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser.Artikel 3Denne forordning træder i kraft dagen efter offentliggørelsen i Den Europæiske Unions Tidende .Artikel 1 finder anvendelse fra den 13. juli 2008.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegne[…] Formand [1] EUT L 185 af 8.7.2008, s. 1.[2] EFT L 56 af 6.3.1996, s. 1.[3] EFT L 102 af 18.4.2002, s. 1.[4] EUT L 160 af 23.6.2005, s. 1.[5] EUT L 185 af 8.7.2008, s. 1.